Eelarve valdkonnas kinnitatakse Lissaboni lepinguga mitmeaastase finantsraamistikuga kehtestatud praktikat, mille jaoks on vaja parlamendi heakskiitu. Lisaks sellele nähakse Lissaboni lepinguga ette, et parlament ja nõukogu määravad koos kindlaks kõik kulud, lõpetades varasema vahetegemise nii-nimetatud kohustuslike kulude (näiteks põllumajanduse otsetoetused) ja mittekohustuslike kulude vahel. Kõnealune uuendus tasakaalustab kahe institutsiooni rolli Euroopa Liidu eelarve heakskiitmisel.